**OBEC PERÍN – CHYM**

v súlade s ustanovením článku 68 Ústavy Slovenskej republiky , §§ 4 ods.3 písm. c. a ods.1 zákona SNR č. 369/1990 Zb. o obecnom zriadení v znení neskorších zmien a doplnkov v nadväznosti na ustanovenie zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ( ďalej len „ zákon „ )

**v y d á v a**

pre územie obce Perín – Chym

**VŠEOBECNE ZÁVäZNÉ NARIADENIE č. 4 /2015,**

**ktorým sa ustanovujú miestne dane a miestne poplatky za komunálne odpady**

**a drobné stavebné odpady.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vyvesené dňa : 09.12. 2015**

**Zvesené dňa : 28.12.2015**

**Schválené dňa : 09.12.2015**

**Účinné : 01.01. 2016**

**PRVÁ ČASŤ**

**Základné ustanovenia**

**§ 1**

**Predmet úpravy**

Týmto všeobecne záväzným nariadením (ďalej len nariadením ) sa ustanovujú miestne dane a miestny poplatok za komunálne odpady a drobné stavebné odpady na území obce

Perín - Chym

**§ 2**

**Miestne dane**

1. Obec Perín – Chym (ďalej len „správca dane „ ) ukladá na svojom území tieto miestne dane:

a./ daň z nehnuteľnosti

b./ daň za psa

c./ daň za užívanie verejného priestranstva

d./ daň za predajné automaty

e./ daň za nevýherné hracie prístroje

2. Obec Perín – Chym ukladá miestny poplatok za komunálne odpady a drobné stavebné odpady

**§ 3**

**Zdaňovacie obdobie**

Zdaňovacím obdobím miestnych daní a miestneho poplatku za komunálny odpady a drobné stavebné odpady je kalendárny rok.

**§**  4

**Vymedzenie územia**

Správca dane pre účely tohto nariadenia vymedzuje jednotlivé časti územia takto :

1. **Časť obce A** – územie obce v kat.úz. Perín tvorené súborom týchto parciel :

4559/16, 4559/17, 4559/18, 4559/19, 4559/20

1. **Časť obce B** – územie obce tvorené parcelami okrem parciel v časti A.

**DRUHÁ ČASŤ**

**DAŇ Z NEHNUTEĽNOSTI**

**§ 5**

**Druhy miestnych daní z nehnuteľností**

Daň z nehnuteľnosti zahŕňa:

1. daň z pozemkov
2. daň zo stavieb
3. daň z bytov a nebytových priestorov v bytovom dome

**Daň z pozemkov**

**§ 6**

**Predmet dane**

1. Predmetom dane z pozemkov sú pozemky na území Slovenskej republiky v tomto členení:
2. orná pôda, chmelnice, vinice, ovocné sady, trvalé trávnaté porasty,
3. záhrady
4. zastavané plochy a nádvoria, ostatné plochy
5. lesné pozemky, na ktorých sú hospodárske lesy, rybníky s chovom rýb a ostatné

hospodárske využívané vodné plochy

1. stavebné pozemky

**§ 7**

**Základ dane**

1. Základom dane z pozemkov pre pozemky druhu orná pôda, chmeľnica, vinice, ovocné sady, trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 podľa jednotlivých katastrálnych území:
2. Perín ...................... orná pôda - 0,3711.............................TTP - 0,0687
3. Chym .................... orná pôda - 0,2061.............................TTP - 0,0235
4. Vyšný Lánec ......... orná pôda – 0,1832 ............................ TTP - 0,0574
5. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa predpisov o stanovení všeobecnej hodnoty majetku, ak daňovník preukáže takúto hodnotu aktuálnym znaleckým posudkom.
6. Ak daňovník hodnotu pozemku nepreukáže znaleckým posudkom, základom dane z pozemkov uvedených v ods. 2 je hodnota pozemku bez porastov určená vynásobením výmery pozemkov v m2 a hodnoty pozemku **0, 10 eur 1 m2**
7. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a nasledovnej hodnoty pozemkov v  eurách za 1 m2 :
8. 18,58 € ............................................ stavebný pozemok
9. 1,85 € ............................................. záhrady, zastavaná plocha a nádvoria,
10. 1,85 € ............................................. ostatné plochy

**§ 8**

**Sadzba dane**

1. **Upravená** ročná sadzba dane z pozemkov v všetkých kategórií v **jednotlivej časti obce A** je **............ 1,50 %**

( parcely na ktorých sa nachádza zariadenie na výrobu elektriny zo slnečnej energie)

1. **Upravená** ročná sadzba dane z pozemkov v **jednotlivej časti obce B**

( okrem pozemkov uvedených v ods. 1 )

* **0,42%** zo základu dane za ornú pôdu, chmeľnice, vinice, ovocné sady , trvalé trávnaté

porasty

* **0,50%**  zo základu dane za lesné pozemky na ktorých sú hospodárske lesy, rybníky

s chovom rýb a ostatné hospodársky využívané vodné plochy

* **0,30%**  zo základu dane za záhrady, zastavané plochy a nádvoria
* **0,30%** zo základu dane za ostatné plochy okrem stavebných pozemkov
* **0,50%**  zo základu dane za stavebné pozemky

**DAŇ ZO STAVIEB**

**§ 9**

**Predmet dane**

1.Predmetom dane zo stavieb sú stavby na území obce Perín – Chym v tomto členení:

a./ stavby na bývanie a  drobné stavby , ktoré majú doplnkovú funkciu pre hlavnú

stavbu

b./ stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby na administratívu, stavby pre vodné hospodárstvo

c./ stavby rekreačných a záhradkárskych chát a domčekov na individuálnu rekreáciu

d./ samostatne stojace garáže a samostatné stavby hromadných garáži a stavby určené alebo používané na tieto účely, postavené mimo bytových domov

e./ priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

f./ stavby na ostatnú podnikateľskú a zárobkovú činnosť, skladovanie a administratívu

g./ ostatné stavby

**§ 10**

**Základ dane**

Základom dane zo stavieb je výmera zastavanej plochy v m2. Zastavanou plchou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie.

**§ 11**

**Sadzba dane**

**Upravená** ročná sadzba zo stavieb za každý aj začatý m2 zastavanej plochy je:

**0,07 €** - stavby na bývanie a  drobné stavby, ktoré majú doplnkovú funkciu pre

hlavnú stavbu .

- pri viacpodlažných stavbách sa určuje príplatok za každé ďalšie podlažie v sume

0,03 € k sadzbe , okrem prvého nadzemného podlažia

**0,07 €** - stavby na pôdohospodársku produkciu, skleníky, stavby využívané

na skladovanie vlastnej pôdohospodárskej produkcie, stavby pre vodné

hospodárstvo

**0,33 €** - stavby rekreačných a záhradkárskych chát a domčekov na individuálnu

rekreáciu

**0,20 €** - samostatne stojace garáže a samostatné stavby hromadných garáži a stavby

určené alebo používané na tieto účely, postavené mimo bytových domov

**0,23 €** - priemyselné stavby a stavby slúžiace energetike, stavby slúžiace stavebníctvu

**0,50 €** - stavby na ostatnú podnikateľskú a zárobkovú činnosť skladovanie

a administratívu súvisiacu s ostatným podnikaním a so zárobkovou činnosťou

**0,10 €** - ostatné stavby

**DAŇ Z BYTOV**

**§ 12**

**Daňovník**

Daňovníkom dane z bytov je vlastník bytu alebo nebytového priestoru alebo správca bytu a nebytového priestoru.

**§ 13**

**Základ dane a sadzba dane**

Základom dane z bytov je výmera podlahovej plochy bytu alebo nebytového priestoru v m2

**Upravená** ročná sadzba dane z bytov je **0,07 €**  za každý aj začatý m2 podlahovej plochy bytu a nebytového priestoru.

**§ 14**

**OSLOBODENIE OD DANE A ZNÍŽENIE DANE**

1. Správca dane ustanovuje **50% zníženie dane z pozemkov**, ktorých vlastníkmi sú občania

v hmotnej núdzi alebo občania starších ako 65 rokov, ak tieto pozemky slúžia výhradne na ich

osobnú potrebu.

1. Správca dane ustanovuje **50% zníženie dane zo stavieb**
   1. ) zo stavieb na bývanie a bytov vo vlastníctve občanov v hmotnej núdzi, občanov ktorí k 1. januáru zdaňovacieho obdobie dosiahli vek 65 rokov alebo občania s ťažkým zdravotným postihnutím, alebo držiteľov preukazu ZŤP , ZŤPS, ako aj prevažne alebo úplne bezvládnych občanov, ktoré slúžia na ich trvalé bývanie
   2. garáží a nebytových priestorov v bytových domoch slúžiace ako garáž vo vlastníctve občanov starších ako 65 rokov alebo občanov s ťažkým zdravotným postihnutím, alebo držiteľov preukazu ZŤP, ZŤPS, ktoré slúžia pre motorové vozidlo používané na ich dopravu.
2. Pri súbehu znížení dane podľa odseku 1 alebo 2 sa uplatní zníženie dane výhodnejšie pre daňovníka.
3. Zníženie podľa bodu 2 sa poskytuje občanom starším ako 65 rokov **bez preukázania**

**splnenia podmienok.** Občanom v hmotnej núdzi sa zníženie preukazuje na základe

úradného potvrdenia o stave hmotnej núdze k 1. januáru zdaňovacieho obdobia.

1. Správca dane ustanovuje oslobodenie od dane z pozemkov pozemky, na ktorých sú cintoríny a urnové háje.

**§ 15**

**Vznik a zánik daňovej povinnosti**

1. Daňové priznanie k dani z nehnuteľnosti je daňovník povinný podať príslušnému správcovi

dane do 31. januára toho zdaňovacie obdobia, v ktorom mu vznikla daňová povinnosť.

2. Vznik alebo zánik daňovej povinnosti je potrebné preukázať listom vlastníctva,

právoplatným stavebným povolením alebo povolením na užívanie stavby v prípade ich

nadobudnutia.

**§ 16**

**Vyrubenie dane**

1. Daň z nehnuteľnosti vyrubuje správca dane každoročne rozhodnutím podľa stavu

k 1. januáru príslušného zdaňovacieho obdobia.

2. Správca dane **daň nižšiu ak 2 eurá**  nebude vyrubovať ani vyberať.

**§ 17**

**Platenie dane**

1.) Vyrubená daň z nehnuteľností je splatná **do 15 dní** odo dňa nadobudnutia

právoplatnosti rozhodnutia .

1. Ak vyrubená daň presahuje 100 eur u fyzickej osoby a 1000 eur u právnickej osoby, správca

dane určuje platenie dane z nehnuteľnosti v splátkach podľa splátkového kalendára :

* 1. splátka do 15 dní odo dňa nadobudnutia právoplatnosti rozhodnutia
  2. splátka do 31. júla
  3. splátka do 30. septembra
  4. splátka do 30. novembra

**TRETIA ČASŤ**

**DAŇ ZA PSA**

**§ 18**

**Daňovník a predmet dane**

1. Predmetom dane je **pes starší ako 6 mesiacov**, chovaný fyzickou osobou alebo právnickou osobou
2. Predmetom dane za psa **nie je:**

a./ pes, ktorého vlastní občan s ťažkým zdravotným postihnutím

b./ pes so špeciálnym výcvikom na sprevádzanie nevidomej osoby

3. Daňovníkom je fyzická osoba alebo právnická osoba, ktorá je vlastníkom psa alebo

držiteľom psa, ak sa nedá preukázať, kto psa vlastní.

**§ 19**

**Základ a sadzba dane**

1.) Základom dane je počet psov.

2. ) Sadzba dane za psa **je 7 € / ks / rok**

**§ 20**

**Zníženie dane**

1. Správca dane poskytuje **zníženie dane za psa** vo výške **4 € osamelo žijúcim dôchodcom nad 65 rokov.**
2. Zníženie dane sa poskytuje na základe písomnej žiadosti podanej u správcu dane v lehote

do 31. januára podľa stavu k 1. januáru príslušného zdaňovacieho obdobie, a to iba na 1

( jedného ) psa na daňovníka.

**ŠTVRTÁ ČASŤ**

**DAŇ ZA UŽÍVANIE VEREJNÉHO PRIESTRANSTVA**

**§ 21**

**PREDMET DANE**

1. Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.
2. Verejným priestranstvom na účely tohto zákona sú verejnosti prístupné pozemky vo vlastníctve obce.
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie predajného zariadenia, stavebného zariadenia, zariadenia cirkusu, lunaparku a iných atrakcií, umiestnené skládky.

**§ 22**

**Daňovník**

Daňovníkom je fyzická alebo právnická osoba, ktorá verejné priestranstvo užíva.

**§ 23**

**Základ dane a sadzba dane**

Základom dane za užívanie verejného priestranstva je výmera užívaného verejného priestranstva v m2

1. Sadzba dane je **0, 50** € za každý aj začatý **m2** priestranstva a každý aj začatý deň
2. Pri parkovaní na verejnom priestranstve motorovým vozidlom je poplatok splatný začatím

parkovania na parkovacom mieste.

1. Parkovanie motorovým vozidlom na verejnom priestranstve môže uskutočniť vodič,

ktorý umiestnil za predné sklo vozidla na viditeľnom mieste potvrdenie o zaplatení dane.

**§ 24**

**Oznamovacia povinnosť, vyrubenie a platenie dane**

* 1. Daňovník je povinný písomne oznámiť svoj zámer osobitného užívania VP správcovi dane najneskôr v deň vzniku daňovej povinnosti
  2. Správca dane vyrubí daň rozhodnutím.

**§25**

**Oslobodenie od platenia dane**

1. Daň sa neplatí za kultúrnu a športovú akciu usporiadanú na verejnom priestranstve bez vstupného, alebo akciu, ktorej výťažok je určený na charitatívne alebo verejnoprospešné účely.
2. Daň sa neplatí za trvalé parkovanie motorových vozidiel osôb zdravotne postihnutých / nemobilných / označených v zmysle vyhl. Č. 99/1989 Zb.

**ČASŤ PIATA**

**Daň za predajné automaty**

**§ 26**

**Základ a sadzba dane**

* 1. Predmetom dane je počet predajných automatov
  2. Sadzba dane za jeden predajný automat je 10 eur za kalendárny rok.

**§ 27**

**Oznamovacie povinnosť, vyrubenie dane a platenie dane**

* 1. Daňovník je povinný oznámiť vznik daňovej povinnosti správcovi dane do 30 dní odo dňa vzniku daňovej povinnosti
  2. Správca dane vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia

**ČASŤ ŠIESTA**

**Daň za nevýherné hracie prístroje**

**§ 28**

**Základ a sadzba dane**

1. Základom dane je počet nevýherných hracích prístrojov

2. Sadzba dane za jeden nevýherný hrací stroj a kalendárny rok je **10 €.**

**§ 29**

**Oznamovacia povinnosť a platenie dane**

* + 1. )Daňovník je povinný písomne oznámiť vznik a zánik daňovej povinností správcovi dane do 30 dní od vzniku a zániku daňovej povinnosti.
    2. Správca dane vyrubí daň rozhodnutím, Vyrubená daň je splatná do 15 dní odo dňa nadobudnutia právoplatnosti rozhodnutia.

**ČASŤ SIEDMA**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

**§ 30**

Poplatok sa platí za komunálne odpady a drobné stavebné odpady okrem elektro odpadu

ktoré vznikajú na území obce.

**Poplatok platí poplatník ktorým je:**

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, TTP na iný účel ako podnikanie, pozemok v zastavanom území obce okrem lesného pozemku a pozemku, ktorý je evidovaný v k. ú. ako vodná plocha ) ďalej len nehnuteľnosť ),
2. právnická osoba, ktorá je oprávnená užívať alebo užíva nehnuteľnosť nachádzajúcu sa na územie obce na iný účel ako na podnikanie,
3. Podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účely podnikania.

**§ 31**

**Vznik a zánik poplatkovej povinnosti**

Poplatková povinnosť vzniká dňom, ktorým nastane skutočnosť uvedená v § 30 a zaniká dňom, ktorým uvedená skutočnosť zanikne.

**§ 32**

**Sadzba poplatku**

1. Sadzba poplatku **je 0,0494 €**  za osobu a kalendárny deň

( x 365 dní = 18, 03 € cca.18,00 € osoba / rok )

1. Sadzba za **drobný stavebný odpad pre fyzické osoby – občan je :**

**0,050 € / kg (**do 100 litr.) , alebo 1 stavebný fúrik = 1,00 €

1. Sadzba poplatku **množstvového zberu** podľa § 31 ods. 1 písm .c. je pri prepočte :

* **0,011** eur za liter odpadu .........**1,21 €** za zbernú nádobu o objeme 110 litr.
* ..................................................**1,32 €** za zbernú nádobu o objeme 120 litr.
* ............................................. **12,10 €** za zbernú nádobu o objeme 1 100 litr.

( poznámka : príklad : 1,32 € x 53 týždeň = **69,96 €** - pre podnikateľov )

**§ 33**

**Určenie poplatku**

**Poplatok sa určí ako**

a./ súčin sadzby poplatku podľa § 32 ods. 1 a počtu kalendárnych dní v zdaňovacom období počas ktorých má alebo bude mať poplatník podľa § 30 ods. 2 písm. a ) v obci

trvalý alebo prechodný pobyt alebo počas ktorých nehnuteľnosti užíva alebo je oprávnený ju užívať alebo

b./súčin frekvencie odvozov, sadzby podľa § 32 ods. 3 a objemu zbernej nádoby, ktorú

poplatník užíva, ak ide o poplatníka, ktorým je **p o d n i k a t e ľ** , ktorý podniká v obci

v oblasti predaja tovarov

**§ 34**

**Spôsob, forma a miesto zaplatenia poplatku pri množstvovom zbere**

**a za drobný stavebný odpad**

1. Poplatok určený podľa § 32 ods. 2 ( drobný stavebný odpad )sa platí v hotovosti do

pokladne obecného úradu pred vyvezením na určené miesto správcu dane

2 . Poplatok určený podľa § 32 ods. 3 ( množstvový zber ) sa zaplatí v hotovosti do

pokladne alebo bankovým prevodom na účet správcu dane na základe faktúry

vystavenej správcom dane za predaj kupónov, na základe ktorých sa zberné

nádoby budú vyprázdňovať a ktorých hodnota sa vypočíta ako súčin sadzby

poplatku a objemu zbernej nádoby

**§ 35**

**Oznamovacia povinnosť**

1. Poplatník je povinný v priebehu zdaňovacieho obdobia oznámiť obci vznik

poplatkovej povinnosti do 30 dní odo dňa vzniku poplatkovej povinnosti

2. Uviesť meno, priezvisko, titul, rodné číslo, adresu TP, PP, ak je poplatníkom osoba

podnikateľ , názov alebo obchodné meno a sídlo podnikania.

3. Uviesť údaje rozhodujúce na určenie poplatku

**§ 36**

**Vyrubenie poplatku**

1. Správca dane vyrubí poplatok rozhodnutím, ktoré je splatné do 15 dní odo

nadobudnutia právoplatnosti rozhodnutia

2. Ak správca dane zistí, že poplatok bol poplatníkovi vyrubený v nesprávnej výške, alebo

že nastali skutočnosti, ktoré majú vplyv na zmenu výšky poplatku, upraví výšku

poplatku v nasledujúcom určenom období podľa okolností, ktoré nastali.

**§ 37**

**Vrátenie, odpustenie a zníženie poplatku**

1. Správca dane poplatok alebo jeho pomernú časť vráti poplatníkovi, ktorému zanikla povinnosť

platiť poplatok v priebehu zdaňovacieho obdobia a preukáže splnenie podmienok na vrátenie

poplatku na základe žiadosti podanej u správcu dane v lehote 30 dní od zániku poplatkovej

povinnosti.

2. Správca dane poplatok odpustí poplatníkovi za obdobie, za ktoré poplatník obci preukáže, že sa

viac ako 90 dní nezdržiava alebo nezdržiaval na území obce. Vyššie uvedenú skutočnosť musí

poplatník preukázať vierohodným dokladom ( potvrdením zamestnávateľa, školy, ubytovacieho

zariadenia, úradným potvrdením o pobyte v z zahraničí ... atď. a zároveň potvrdením o plnení si

poplatkovej povinnosti v inej obci.

V prípade dlhodobého zdržiavania sa poplatníka v zahraničí, vyššie uvedené potvrdenia je

možné nahradiť aj čestným prehlásením rodinného príslušníka.

3. Správca dane ustanovuje **25 %** zníženie poplatku pre občanov s trvalým pobytom v obci Perín-

Chym, a to osamelo žijúcim občanom v hmotnej núdzi, občanom starším ako 62 rokov, alebo

držiteľom preukazu ZŤP, ZŤP-S.

Správca dane ustanovuje odpustenie poplatku poplatníkovi, ktorý je dlhodobo umiestnený

v zariadení pre seniorov, prípadne v inom zariadení podobného druhu.

**§ 38**

**Záverečné ustanovenia**

1. Toto nariadenie bolo schválené Obecným zastupiteľstvom obce Perín – Chym

dňa 08. 12. 2015 a nadobúda účinnosť dňom 1. januára 2016

2. Dňom účinnosti tohto nariadenia stráca účinnosť VZN č. 4/2011 o podmienkach

určovania a vyberania miestnych daní a miestnych poplatkov za komunálne odpady

a drobné stavebné odpady zo dňa 13.12.2011

3. Skutočnosti neupravené týmto nariadením sa riadia zákonom.

V Períne – Chyme, 8.12.2015 MVDr. Ladislav Molnár PhD.

starosta obce